109α. ΝΟΜΟΣ .υπ’ αριθ. 2843 της 6-12 Οκτ.2002 (ΦΕΚ Α΄219) Eκσυγχρονισμός των χρηματιστηριακών συναλλαγών, εισαγωγή εταιριών επενδύσεων στην ποντοπόρο ναυτιλία στο Χρηματιστήριο Αξιών Αθηνών και άλλες διατάξεις. Άρθρο 30 Θέματα Αγροτικής Τράπεζας της Ελλάδος 1. Με απόφαση της Γενικής Συνέλευσης των μετόχων της Αγροτικής Τράπεζας της Ελλάδος Α.Ε., που λαμβάνεται σύμφωνα με τις διατάξεις του καταστατικού της και του κ.ν. 2190/1920, μπορεί να αυξάνεται οποτεδήποτε το μετοχικό της κεφάλαιο, καθώς και να αναμορφώνεται κάθε φορά ο αριθμός και η αξία των μετοχών στις οποίες εκφράζεται το κεφάλαιό της. Το καταστατικό της Αγροτικής Τράπεζας της Ελλάδος Α.Ε. τροποποιείται από της ισχύος του, με απόφαση της Γενικής Συνέλευσης των μετόχων της, σύμφωνα με τις διατάξεις του κ.ν. 2190/1920. 2. Ειδικά για την εταιρική χρήση έτους 1999 το ποσό του προς διάθεση μερίσματος στο Ελληνικό Δημόσιο, που αποφάσισε η Γενική Συνέλευση της Α.Τ.Ε. Α.Ε., δεν θα καταβληθεί στο Ελληνικό Δημόσιο και θα εμφανιστεί στα βιβλία της Α.Τ.Ε. Α.Ε. σε λογαριασμό ειδικού αφορολόγητου αποθεματικού για την κάλυψη ζημιών από επισφαλείς απαιτήσεις. 3. Κατά παρέκκλιση των κειμένων διατάξεων, για τις εταιρικές χρήσεις έτους 1999 και 2000, τα κέρδη της Α.Τ.Ε. Α.Ε. από την πώληση μετοχών του χαρτοφυλακίου της που είναι εισηγμένες στο Χ.Α.Α., μπορούν να εμφανίζονται και σε λογαριασμό ειδικού αφορολόγητου αποθεματικού για κάλυψη ζημιών από επισφαλείς απαιτήσεις. 4. Από την εταιρική χρήση έτους 2000 και για τρία (3) χρόνια, οι τεκμαρτοί τόκοι από υφιστάμενες κατά τη δημοσίευση του παρόντος άτοκες ή με μειωμένο επιτόκιο ρυθμίσεις οφειλών εκ δανείων προς την Α.Τ.Ε. Α.Ε., στο πλαίσιο των διατάξεων του ν. 2538/1997 (ΦΕΚ 242 Α΄) εκπίπτουν από το αντίστοιχο ετήσιο φορολογητέο εισόδημα της Α.Τ.Ε. Α.Ε.. Οι άνω τόκοι θα υπολογίζονται με το ισχύον στις 31 Δεκεμβρίου κάθε έτους επιτόκιο χορηγήσεων της Α.Τ.Ε. ΑΕ.. (Αντί για τη σελ.212,4061) Σελ. 212,4061(α) Τεύχος 1441 Σελ. 23 Αγροτική Τράπεζα 12.Θ.ζ.109-109α 5. Εξαιρετικά παρέχεται στην Α.Τ.Ε. Α.Ε. η δυνατότητα να προβεί εντός του έτους 2000 σε αναπροσαρμογή της καθαρής αξίας των κάθε φύσεως ακινήτων που έχει στην κυριότητά της για τη δημιουργία ειδικού αφορολόγητου αποθεματικού για την κάλυψη ζημιών από επισφαλείς απαιτήσεις, μη εφαρμοζομένων στην περίπτωση αυτή των διατάξεων του ν. 2065/1992. 6. Δεν επιβάλλονται στην Αγροτική Τράπεζα της Ελλάδος Α.Ε. πρόστιμα ή κυρώσεις του π.δ. 186/1992 (ΦΕΚ 84 Α΄) εφόσον οι σχετικές παραλείψεις αποκατασταθούν μέχρι την 31η Δεκεμβρίου 2001. «7. Το Ελληνικό Δημόσιο αναλαμβάνει την υποχρέωση να καταβάλει στην Αγροτική Τράπεζα της Ελλάδος Α.Ε. το πενήντα τοις εκατό των ληξιπρόθεσμων οφειλών προς την Α.Τ.Ε.  Α.Ε. των Συνεταιριστικών Οργανώσεων και Επιχειρήσεων που υφίσταντο κατά την 31 Δεκ.1999 και οι οποίες κατά τη δημοσίευση του Νόμ.2843/2000 έχουν λυθεί ή πτωχεύσει ή τεθεί σε καθεστώς ειδικής εκκαθάρισης. Η καταβολή του συνολικού ποσού που αναλαμβάνεται θα πραγματοποιηθεί εν όλω ή εν μέρει είτε με έκδοση από το Ελληνικό Δημόσιο ειδικού ισόποσου ομολογιακού δανείου, οι ομολογίες του οποίου θα διατεθούν στην Α.Τ.Ε.  Α.Ε. είτε με τη διάθεση στην Α.Τ.Ε.  Α.Ε., ισόποσης αξίας μετοχών που κατέχει το Ελληνικό Δημόσιο ή η Δημόσια Επιχείρηση Κινητών Αξιών Α.Ε., που αποτιμώνται από τα προβλεπόμενα από τις οικείες διατάξεις όργανα. Ο αριθμός και η αξία των ομολογιών που θα διατεθούν, καθώς και το είδος, ο αριθμός και η αξία των μεταβιβαζόμενων ως άνω μετοχών καθορίζονται με απόφαση του Υπουργού Οικονομικών. Η παραπάνω διάθεση απαλλάσσεται από κάθε φόρο, τέλος, εισφορά ή δικαιώματα του Δημοσίου ή οποιουδήποτε τρίτου. Τα ποσά των ως άνω οφειλών που καλύπτονται από το Ελληνικό Δημόσιο εκχωρούνται σε αυτό αυτοδικαίως». Η παρ.7 αντικαταστάθηκε ως άνω από την παρ.1 άρθρ.30 Νόμ.2992/20-20 Μαρτ.2002 (ΦΕΚ Α΄54), κατωτ.σελ.282,626. Σύμφωνα δε με την παρ.2 ίδιου άρθρου Νόμ.2992/2002 η διάταξη αυτή ισχύει από το χρόνο ισχύος της παρ.7 άρθρ.30 Νόμ.2843/2000. Σελ. 212,4062(α) Τεύχος 1441 Σελ. 24 8. Η Αγροτική Τράπεζα της Ελλάδος Α.Ε. μπορεί να παρέχει δάνεια στους εργαζόμενους σε αυτήν και τις θυγατρικές της εταιρείες για την αγορά των μετοχών της. Οι δόσεις αποπληρωμής του δανείου μπορεί να συμψηφίζονται με το μισθό τους. Για τις λοιπές διατάξεις βλ.κατωτ.σελ.282,568. 12.Θ.ζ.109α Αγροτική Τράπεζα 